b'\n_START_ARTICLE_\nMahabharata\n_START_SECTION_\nHist\xc3\xb2ria del text i estructura\n_START_PARAGRAPH_\nL\'\xc3\xa8pica s\'atribueix tradicionalment a Vyasa, un dels personatges principals de l\'\xc3\xa8pica. La primera secci\xc3\xb3 del Mahabharata explica que fou Ganeixa qui, a inst\xc3\xa0ncies de Vyasa, escrivia el text al dictat de Vyasa, i Ganesha va acceptar amb la condici\xc3\xb3 que no s\'atur\xc3\xa9s en la recitaci\xc3\xb3. Vyasa va acceptar i va donar temps a Ganesha per entendre qu\xc3\xa8 es deia abans d\'escriure-ho._NEWLINE_L\'\xc3\xa8pica empra l\'estructura d\'hist\xc3\xb2ria dins d\'una hist\xc3\xb2ria o m\xc3\xa8tode de les caixes xineses, popular en molts treballs religiosos i seculars indis. Vaisampayana, un deixeble de Vyasa recita al Rei Janamejaya, besn\xc3\xa9t d\'Arjuna. La recitaci\xc3\xb3 de Vaisampayana a Janamejaya \xc3\xa9s recitada llavors una altra vegada per un contista professional nomenat Ugrasrava Sauti, molts anys m\xc3\xa9s tard, a una assemblea de savis que realitza el llarg sacrifici de 12 anys per al rei Saunaka Kulapati al bosc de Naimisha._NEWLINE_Jaya, el cor del Mahbhrata, s\'estructura en forma de di\xc3\xa0leg entre el rei Kuru Dhritarashtra i Sanjaya, el seu assessor i conductor de carro, que narra cada incident de la Guerra Kurukshetra, lluitada en 18 dies, mentre succeeix. Dhritarshtra a vegades pregunta i a vegades es lamenta de la destrucci\xc3\xb3 provocada per la guerra entre els seus fills, amics i s\xc3\xbabdits. Tamb\xc3\xa9 se sent culpable, a causa del seu paper, que va dur a una guerra destructiva per tot al subcontinent indi._NEWLINE_Al principi (Bhrata Varsha), Sanjaya descriu els continents de la Terra, els altres planetes, i se centra en el subcontinent indi del que llista els regnes, tribus, prov\xc3\xadncies, ciutats, pobles, rius, muntanyes, i boscos. Tamb\xc3\xa9 explica di\xc3\xa0riament les formacions militars de cada b\xc3\xa0ndol, la mort de cada heroi i els detalls de cada una de les batalles. Uns 18 cap\xc3\xadtols del Jaya de Vyasa constitueixen el Bhagavad Gita, el text sagrat dels Hind\xc3\xbas, que tracta de geografia, hist\xc3\xb2ria, guerra, religi\xc3\xb3 i moralitat. Segons el mateix Mahabharata, el Bharata de Vaisampayana expandeix la hist\xc3\xb2ria, incl\xc3\xb2s el Jaya de Vyasa. Ugrasrava finalment va acabar el Mahabharata, amb el Jaya de Vyasa i el Bharata de Vaisampayana dins de l\'\xc3\xa8pica.\n_START_SECTION_\nAcreci\xc3\xb3 i redacci\xc3\xb3\n_START_PARAGRAPH_\nLa recerca sobre el Mahabharata s\'ha esfor\xc3\xa7at a recon\xc3\xa8ixer i datar les diverses capes del text. Alguns elements del Mahabharata poden ser dels temps dels Vedes. El rerefons del Mahabharata suggereix que l\'origen de l\'\xc3\xa8pica ocorre despr\xc3\xa9s del primigeni per\xc3\xadode v\xc3\xa8dic i abans que al segle III aC es cre\xc3\xa9s el primer imperi indi, sent probable que no sigui lluny del segle VIII aC o IX aC, i s\'accepta generalment que a difer\xc3\xa8ncia dels Vedes, que s\'havien de ser conservar immutabler per ser perfectes, l\'\xc3\xa8pica era un treball popular que els recitadors ajustaven als canvis de llengua i estil, i els texts supervivents m\xc3\xa9s antics del text din\xc3\xa0mic no es creu que siguin anteriors a les refer\xc3\xa8ncies a l\'\xc3\xa8pica que han arribat, entre elles una al\xc2\xb7lusi\xc3\xb3 en la gram\xc3\xa0tica del segle IV aC de P\xc3\xa0nini (Asht\xc4\x81dhy\xc4\x81y\xc4\xab 4:2:56). Es calcula que el text en s\xc3\xa0nscrit probablement ja tenia una forma final durant l\'Imperi Gupta al voltant del Segle IV aC, per\xc3\xb2 els manuscrits conservats s\xc3\xb3n clarament posteriors, fet que complica encara m\xc3\xa9s la tasca de la cr\xc3\xadtica textual. Vishnu Sukthankar, editor de la primera gran edici\xc3\xb3 cr\xc3\xadtica del Mahabharata, comentava: "\xc3\x89s in\xc3\xbatil pensar a reconstruir un text fluid en una forma literalment original, sobre la base d\'un arquetip i un stemma codicum. Qu\xc3\xa8 \xc3\xa9s possible? El nostre objectiu nom\xc3\xa9s pot ser reconstruir la forma m\xc3\xa9s vella del text a qu\xc3\xa8 sigui possible arribar sobre la base del material de manuscrit disponible"._NEWLINE_El mateix Mahabharata (1.1.61) distingeix una porci\xc3\xb3 principal de 24.000 versos, el Bharata, i el material secundari addicional, mentre el Ashvalayana Grhyasutra (3.4.4) fa una distinci\xc3\xb3 similar. Es reconeixen com a m\xc3\xadnim tres redaccions del text: Jaya (Vict\xc3\xb2ria) amb 8.800 versos atribu\xc3\xafts a Vyasa, Bharata amb 24.000 versos recitats per Vaisampayana, i finalment el Mahabharata com recitat per Ugrasrava Sauti amb m\xc3\xa9s de 100.000 versos. Tanmateix, alguns estudiosos com John Brockington, afirmen que Jaya i Bharata es refereixen al mateix text, i atribueixen la teoria de Jaya amb 8.800 versos a una malinterpretaci\xc3\xb3 d\'un vers en Adiparvan (1.1.81)._NEWLINE_La redacci\xc3\xb3 es va fer seguint principis formals on el n\xc3\xbamero 18 estructura el text. Aix\xc3\xad hi ha 18 llibres, tant el Bhagavadgita com el Narayaniya consten de 18 cap\xc3\xadtols, mentre que la batalla central dura 18 dies i es lliura entre 18 ex\xc3\xa8rcits participants (Mbh. 5.152.23). L\'afegit de les darreres parts es pot datar per l\'abs\xc3\xa8ncia del Anushasana-parva i el parva Virata en el "Manuscrit Spitzer". El text en s\xc3\xa0nscrit m\xc3\xa9s antic que ha sobreviscut es data durant l\'Imperi Kuixan._NEWLINE_\xc3\x89s probable que la redacci\xc3\xb3 amb 18 llibres tingu\xc3\xa9s lloc al primer segle, i sembla haver coexistit temporalment una divisi\xc3\xb3 alternativa en 20 parvas. La divisi\xc3\xb3 en 100 subparvas (esmentat a Mbh. 1.2.70) \xc3\xa9s m\xc3\xa9s antiga, i a la majoria dels parvas se li posa el nom d\'un dels subparvas que el componen. L\'Harivamsa consisteix els dos darrers dels 100 subparvas, i era considerat un ap\xc3\xa8ndix (khila) al Mahabharata._NEWLINE_Segons el que un personatge diu a 1.1.50, hi havia tres versions de l\'\xc3\xa8pica, Manu (1.1.27), Astika (1,3, subparva 5) i Vasu (1.57), que correspondrien a l\'addici\xc3\xb3 primer d\'un marc de di\xc3\xa0legs i despr\xc3\xa9s d\'un altre. La versi\xc3\xb3 Vasu ometria les escenes i comen\xc3\xa7a amb el conte del naixement de Vyasa. La versi\xc3\xb3 astika afegeix el material de la literatura bram\xc3\xa0nica sarpasattra i ashvamedha, introdueix el nom Mahabharata, i identifica Vyasa com l\'autor del treball. Els redactors d\'aquestes addicions eren probablement estudiosos de Pancharatrin que segons Oberlies (1998) controlaven el text fins a la seva redacci\xc3\xb3 final._NEWLINE_L\'Adi-parva inclou el sacrifici de serps (sarpasattra) de Janamejaya, que explica la seva motivaci\xc3\xb3, detallant per qu\xc3\xa8 totes les serps estaven pensades per ser sacrificades, i per qu\xc3\xa8 malgrat aix\xc3\xb2, encara viuen serps. Aquest material sarpasattra fou considerat sovint un conte independent afegit a una versi\xc3\xb3 del Mahabharata per "atracci\xc3\xb3 tem\xc3\xa0tica" (Minkowski 1991), i es considerava que tenia una connexi\xc3\xb3 especialment estreta amb la literatura brahmana v\xc3\xa8dica. El Panchavimsha Brahmana (25.15.3) enumera els sacerdots d\'oficiants d\'un sarpasattra, entre que els quals Dhrtarashtra i Janamejaya, dos dels personatges principals del sarpasattra, i Takshaka, el nom d\'una serp en el Mahabharata._NEWLINE_L\'estat del text ha estat descrit per alguns ind\xc3\xb2legs de principis del segle\xc2\xa0xx com desestructurat i ca\xc3\xb2tic. Hermann Oldenberg suposava que el poema original havia d\'haver tingut alguna vegada una "for\xc3\xa7a tr\xc3\xa0gica" immensa, per\xc3\xb2 desestimava el text complet com un "caos horrible". El parer d\'altres ind\xc3\xb2legs de principis del segle\xc2\xa0xx no era tan favorable. Moritz Winternitz considerava que "nom\xc3\xa9s te\xc3\xb2legs sense po\xc3\xa8tica i els escribans barroers" podrien haver barrejat parts d\'origen divers en un conjunt desordenat.\n_START_SECTION_\nContext Hist\xc3\xb2ric\n_START_PARAGRAPH_\nLa historicitat de la Guerra de Kurukshetra \xc3\xa9s confusa. Molts historiadors calculen la data de la guerra de Kurukshetra a l\'Edat de Ferro \xc3\xadndia del segle X aC L\'establiment de l\'\xc3\xa8pica t\xc3\xa9 un precedent hist\xc3\xb2ric en edat del ferro a l\'\xc3\xa8poca des vedes, quan el regne de Kuru era el centre del poder pol\xc3\xadtic, aproximadament del 1200 al 800 aC. Un conflicte din\xc3\xa0stic del per\xc3\xadode podria haver estat la inspiraci\xc3\xb3 del Jaya, sobre la que es va fonamentar el corpus del Mahabharata, amb una batalla que finalment es veuria com un esdeveniment d\'\xc3\xa8poca._NEWLINE_La literatura purana presenta llistes geneal\xc3\xb2giques associades amb la narrativa Mahabharata, amb proves de dues menes, la primera \xc3\xa9s l\'afirmaci\xc3\xb3 que van passar 1015 (o 1050) anys entre el naixement de Parikshit (El n\xc3\xa9t d\'Arjuna) i l\'acc\xc3\xa9s de Mahapadma Nanda, comunament datat el 382 aC, fet que suposa situar la batalla aproximadament el 1400 aC per\xc3\xb2 aix\xc3\xb2 implicaria regnats de mitjana improbablement llargs per als reis llistats en les genealogies._NEWLINE_De la segona classe s\xc3\xb3n les an\xc3\xa0lisis de genealogies paral\xc2\xb7lels al Purana entre els temps d\'Adhisimakrixna (El besn\xc3\xa9t de Parikshit) i Mahapadma Nanda. Pargiter calculava 26 generacions fent una mitjana de 10 llistes din\xc3\xa0stiques diferents i, assumint 18 anys per la duraci\xc3\xb3 mitjana d\'un regnat, suposava el 850 aC per a Adhisimakrixna, i el 950 aC per a la Guerra de Bharata._NEWLINE_Braj Basi Lal f\xc3\xa9u servir la mateixa aproximaci\xc3\xb3 amb una suposici\xc3\xb3 m\xc3\xa9s conservadora del regnat mitj\xc3\xa0 per calcular la data de 836 aC, i ho va relacionar amb les proves arqueol\xc3\xb2giques dels jaciments de la cultura de la cer\xc3\xa0mica pintada de gris, amb una forta associaci\xc3\xb3 entre els estris de la cultura i els llocs esmentats en l\'\xc3\xa8pica._NEWLINE_S\'han produ\xc3\xaft intents de datar els esdeveniments usant m\xc3\xa8todes d\'arqueoastronomia i, depenent de quins passatges s\xc3\xb3n escollits i com s\'interpreten, situarien els fets en un rang del quart al segon mil\xc2\xb7lenni aC._NEWLINE_La data del quart mil\xc2\xb7lenni t\xc3\xa9 un precedent en el c\xc3\xa0lcul de l\'\xc3\xa8poca Kaliyuga, basada en conjuncions planet\xc3\xa0ries, per Aryabhata al 6\xc3\xa8 segle. La seva data de 18 de febrer de 3102 aC s\'ha est\xc3\xa8s en la tradici\xc3\xb3 \xc3\xadndia (per exemple, la Inscripci\xc3\xb3 d\'aihole de Pulikeshi II, datada a Saka 556=634 Ce, afirma que han passat 3735 anys des de la batalla de Bharata.)_NEWLINE_Una altra escola tradicional d\'astr\xc3\xb2noms i historiadors, representats per Vriddha-garga, Varahamihira (autor del \'\'brhatsamhita\'\' ) i Kalhana (autor del Rajatarangini ), data la guerra de Bharata 653 anys despr\xc3\xa9s de l\'\xc3\xa8poca Kaliyuga, corresponent a 2449 aC.\n_START_SECTION_\nGuerra Justa\n_START_PARAGRAPH_\nEl Mahabharata ofereix el primer exemple d\'una guerra justa, que m\xc3\xa9s tard seria fonamental en civilitzaci\xc3\xb3 tan llunyana com Europa. Un de cinc germans demana si el sofriment provocat per la guerra es pot justificar, i s\'obre una llarga discussi\xc3\xb3 entre els germans, establint criteris com proporcionalitat (els carros no poden atacar cavalleria, nom\xc3\xa9s a altres carros, no a gent en retirada), mitjans justos (sense fletxa enverinada o amb pues), causa justa (no atacar amb r\xc3\xa0bia), i el tractament just de presoners i ferits.\n_START_SECTION_\nArgument\n_START_PARAGRAPH_\nLa hist\xc3\xb2ria principal \xc3\xa9s la lluita din\xc3\xa0stica pel tron d\'Hastinapur, el regne governat pel clan de Kuru. Les dues branques de la fam\xc3\xadlia que participen en la lluita s\xc3\xb3n els Kaurava i els Pandava. Encara que els Kaurava s\xc3\xb3n la branca principal de la fam\xc3\xadlia, Duryodhana, el Kaurava m\xc3\xa9s gran, \xc3\xa9s m\xc3\xa9s jove que Yudhisthira, el Pandava m\xc3\xa9s gran. Tant Duryodhana com Yudhisthira afirmen ser primer en l\xc3\xadnia per heretar el tron._NEWLINE_La lluita culmina en la gran batalla de Kurukshetra, en el qual els Pandaves surten victoriosos. La batalla produeix conflictes complexos de parentiu i amistat, conflictes de lleialtat i obligacions familiars sobre el que est\xc3\xa0 b\xc3\xa9, i el contrari._NEWLINE_El Mahabharata acaba amb la mort de Krixna, i el subseg\xc3\xbcent final de la seva dinastia i l\'ascensi\xc3\xb3 dels germans Pandava a cel. Tamb\xc3\xa9 marca el comen\xc3\xa7ament de l\'edat d\'hind\xc3\xba de Kali (kali Yuga), la quarta i final edat de la humanitat, en la qual els grans valors i s\'esmicolen, i la humanitat es dirigeix a la dissoluci\xc3\xb3 completa de l\'acci\xc3\xb3 correcta, moralitat i virtut._NEWLINE_Arshia Sattar manifesta que el tema central del Mahabharata, aix\xc3\xad com el Ramayana, \xc3\xa9s respectivament la divinitat oculta de Krixna i Rama i la seva revelaci\xc3\xb3 progressiva.\n_START_SECTION_\nLes velles generacions\n_START_PARAGRAPH_\nShantanu, avantpassat del rei Janamejaya d\'Hastinapur, t\xc3\xa9 un curt matrimoni amb la deessa Ganga, amb qui t\xc3\xa9 un fill, Devavrata (m\xc3\xa9s tard anomenat Bhishma, un gran guerrer), que es converteix en l\'hereu aparent. Molts anys m\xc3\xa9s tard, quan Shantanu est\xc3\xa0 de cacera, veu Satyavati i demana la seva m\xc3\xa0 al seu pare, el cap de pescadors. Aquest es nega a consentir el matrimoni llevat que Shantanu prometi fer qualsevol fill futur de Satyavati el rei a la seva mort. Per resoldre el dilema del seu pare, Devavrata accepta renunciar al seu dret al tron. Com el pescador no est\xc3\xa0 segur que els fills del pr\xc3\xadncep compleixin la promesa, Devavrata tamb\xc3\xa9 pren la promesa de celibat etern per garantir la promesa del seu pare._NEWLINE_Shantanu t\xc3\xa9 dos fills amb Satyavati, Chitrngada i Vichitravirya. A la mort de Shantanu, Chitrangada es converteix en rei, que viu una curta vida per\xc3\xb2 tranquil\xc2\xb7la, i mor. Vichitravirya, el fill m\xc3\xa9s jove, governa Hastinapur. Mentrestant, el rei de Benar\xc3\xa9s arranja un swayamvara per a les seves tres filles, oblidant-se de convidar la fam\xc3\xadlia reial d\'Hastinapur. Per arranjar el matrimoni del jove Vichitravirya, Bhishma assisteix al swayamvara de les tres princeses Amba, Ambika i Ambalika, sense ser inconvidat, i les segresta. Ambika i Ambalika accedeixen a casar-se amb Vichitravirya._NEWLINE_Amba, la princesa gran, informa Bhishma que desitja casar-se amb el rei Shalva, a qui Bhishma havia derrotat al seu swayamvara, i Bhishma li d\xc3\xb3na perm\xc3\xads per casar-s\'hi, per\xc3\xb2 Shalva es nega a casar-se amb ella, encara humiliat a les mans de Bhishma. Amba llavors retorna per casar-se amb Bhishma per\xc3\xb2 \xc3\xa9s rebutjada a causa de la seva promesa de celibat. Amba s\'enfurisma i es converteix en enemiga de Bhishma, responsable del seu rebuig. M\xc3\xa9s tard reneix per al Rei Drupada com Shikhandi (o Shikhandini) i provoca la caiguda de Bhishma, amb l\'ajuda d\'Arjuna, en la batalla de Kurukshetra.\n_START_SECTION_\nEls pr\xc3\xadnceps de Pandava i Kaurava\n_START_PARAGRAPH_\nQuan Vichitravirya mor jove sense cap hereu, Satyavati demana al seu primer fill Vyasa que engendri nens amb les v\xc3\xaddues. La major, Ambika, tanca els seus ulls quan el veu, i aix\xc3\xad neix el seu fill Dhritarashtra cec. Ambalika es torna p\xc3\xa0l\xc2\xb7lida i exsang\xc3\xbce en veure\'l, i aix\xc3\xad el seu fill Pandu neix p\xc3\xa0l\xc2\xb7lid i malalt\xc3\xads (el terme Pandu tamb\xc3\xa9 pot significar ict\xc3\xa8ric.) A causa dels problemes f\xc3\xadsics dels primers dos nens, Satyavati demana a Vyasa que provi una vegada m\xc3\xa9s. Tanmateix, Ambika i Ambalika envien la seva criada a l\'habitaci\xc3\xb3 de Vyasa. Vyasa engendra un tercer fill, Vidura, de la criada. Neix sa i creix per ser un dels car\xc3\xa0cters m\xc3\xa9s assenyats en el Mahabharata. Serveix de primer ministre (Mahamantri o Mahatma) per al Rei Pandu i el Rei Dhritarashtra._NEWLINE_Quan els pr\xc3\xadnceps creixen, Dhritarashtra est\xc3\xa0 a punt de ser coronat rei per Bhishma quan Vidura interv\xc3\xa9 i fa servir el seu coneixement de pol\xc3\xadtica per afirmar que una persona cega no pot regnar perqu\xc3\xa8 no pot controlar i protegir els seus s\xc3\xbabdits. El tron es d\xc3\xb3na llavors a Pandu a causa de la ceguesa de Dhritarashtra. Pandu es casa dues vegades, amb Kunti i Madri. Dhritarashtra es casa amb Gandhari, una princesa de Gandhara, que s\'embena perp\xc3\xa8tuament els ulls per sentir el dolor que sent el seu marit. El seu germ\xc3\xa0 Shakuni s\'enfurisma per aix\xc3\xb2 i promet revenjar-se de la fam\xc3\xadlia Kuru. Un dia, quan Pandu s\'est\xc3\xa0 relaxant al bosc, sent el so d\'un animal salvatge. Dispara una fletxa en direcci\xc3\xb3 al so. Tanmateix la fletxa colpeix el savi Kindama, que el maleeix, dient-li que si participa en un acte sexual, morir\xc3\xa0. Pandu llavors es retira al bosc junt amb les seves dues mullers, i el seu germ\xc3\xa0 Dhritarashtra governa despr\xc3\xa9s, malgrat la seva ceguesa._NEWLINE_La dona m\xc3\xa9s gran de Pandu, Kunti, havia estat bene\xc3\xafda pel savi Durvasa, podent invocar qualsevol d\xc3\xa9u fent servir un mantra especial, i f\xc3\xa9u servir aquesta benedicci\xc3\xb3 per demanar a Dharma, el d\xc3\xa9u a la just\xc3\xadcia, Vayu, el d\xc3\xa9u del vent, i Indra, el senyor dels cels, tenir m\xc3\xa9s fills. D\xc3\xb3na naixement a tres fills, Yudhisthira, Bhima i Arjuna, a trav\xc3\xa9s d\'aquests d\xc3\xa9us. Kunti comparteix el seu mantra amb Madri, la reina m\xc3\xa9s jove, que d\xc3\xb3na a llum els bessons Nakula i Sahadeva a trav\xc3\xa9s dels bessons d\'Ashwini. Tanmateix, Pandu i Madri tenen relacions sexuals, i Pandu mor, i Madri mor a la seva pira funer\xc3\xa0ria sense remordiment. Kunti cria els cinc germans, que s\xc3\xb3n des de llavors coneguts com els germans Pandava._NEWLINE_Dhritarashtra tingu\xc3\xa9 cent fills amb Gandhari, tots nascuts despr\xc3\xa9s del naixement de Yudhishtira. Aquests s\xc3\xb3n els germans Kaurava, sent Duryodhana el major, i el segon Dushasana. Uns altres germans Kaurava eren Vikarna i Sukarna. La rivalitat i enemistat entre ells i els germans Pandava condueix a la guerra de Kurukshetra.\n_START_SECTION_\nLa Casa de Lac\n_START_PARAGRAPH_\nDespr\xc3\xa9s de la morts de Madri i Pandu, els Pandaves i la seva mare Kunti retornen al palau d\'Hastinapur. Yudhisthira \xc3\xa9s fet Pr\xc3\xadncep Hereu per Dhritarashtra, amb fortes pressions del seu regne. Dhritarashtra que volia el seu propi fill Duryodhana es convert\xc3\xads en rei i deixa que la seva ambici\xc3\xb3 entorpeixi la preservaci\xc3\xb3 de la just\xc3\xadcia._NEWLINE_Shakuni, Duryodhana i Dusasana conspiren per lliurar-se dels Pandaves. Shakuni anomena l\'arquitecte Purvanchan per construir un palau en materials inflamables com lac i ghee. Llavors disposa que els Pandaves i la Reina mare Kunti s\'hi instal\xc2\xb7lin, amb la intenci\xc3\xb3 de calar-l\'hi foc. Tanmateix, als Pandaves els adverteix Vidura, el seu oncle savi, a qui els envia un miner per cavar un t\xc3\xbanel. S\'escapen i s\'amaguen. De nou a Hastinapur, els Pandaves i Kunti s\xc3\xb3n suposats morts.\n_START_SECTION_\nMatrimoni amb Draupadi\n_START_PARAGRAPH_\nMentre estaven amagats, els Pandaves s\'assabenten d\'un swayamvara que est\xc3\xa0 tenint lloc per a la m\xc3\xa0 de la princesa Draupad\xc4\xab de P\xc4\x81\xc3\xb1c\xc4\x81la. Els Pandaves entren en la competici\xc3\xb3 disfressats de brahmins. L\'objectiu \xc3\xa9s disparar amb un poder\xc3\xb3s arc d\'acer un objectiu al sostre, que \xc3\xa9s l\'ull d\'un peix artificial que es mou, mentre es mira el seu reflex a l\'oli del terra. La majoria dels pr\xc3\xadnceps fallen, molts incapa\xc3\xa7os d\'al\xc3\xa7ar l\'arc, per\xc3\xb2 Arjuna re\xc3\xafx. Els Pandaves tornen a casa i informen a la seva mare que Arjuna ha guanyat una competici\xc3\xb3 i li demanen que mirin quin \xc3\xa9s el premi que porten de tornada. Sense mirar, Kunti els demana que comparteixin el que Arjuna hagi guanyat, i aix\xc3\xad Draupadi acaba sent la muller dels cinc germans.\n_START_SECTION_\nIndraprastha\n_START_PARAGRAPH_\nDespr\xc3\xa9s del casament, els germans Pandava tornen a ser convidats a Hastinapura. Els ancians i els parents de la fam\xc3\xadlia Kuru negocien la divisi\xc3\xb3 del regne, i els Pandavess obtenen un territori nou. Yudhishtira construeix una nova capital per a aquest territori a Indraprastha, per\xc3\xb2 ni els Pandava ni els Kaurava s\xc3\xb3n feli\xc3\xa7os amb l\'acord._NEWLINE_Poc despr\xc3\xa9s, Arjuna s\'escapa i es casa amb la germana de Krixna, Subhadra. Yudhishtira desitja establir la seva posici\xc3\xb3 com rei i busca el consell de Krixna, qui l\'instrueix, i despr\xc3\xa9s de la preparaci\xc3\xb3 i l\'eliminaci\xc3\xb3 d\'una oposici\xc3\xb3, Yudhishthira du a terme la cerim\xc3\xb2nia del r\xc4\x81jas\xc5\xabya yagna i se\'l reconeix aix\xc3\xad com preeminent entre els reis._NEWLINE_Els Pandaves fan que Mayasura construeixi per a ells un palau nou, el Danava. Conviden els seus cosins Kaurava a Indraprastha. Duryodhana camina al voltant del palau, i confon un paviment brillant amb aigua, i no el trepitja. Despr\xc3\xa9s que se li expliqui el seu error, veu una bassa, i suposa que no \xc3\xa9s aigua i cau. Draupadi es riu d\'ell i el ridiculitza dient que aix\xc3\xb2 \xc3\xa9s a causa del seu pare cec Dhritrashtra, i decideix venjar la seva humiliaci\xc3\xb3.\n_START_SECTION_\nEl joc de daus\n_START_PARAGRAPH_\nShakuni, l\'oncle de Duryodhana, disposa una partida de daus, jugant contra Yudhishtira daus trucats. Yudhishtira perd tota la seva riquesa i el seu regne. Llavors fins i tot es juga els seus germans, ell mateix, i finalment la seva muller com a servent. Els Kauraves euf\xc3\xb2rics insulten els Pandaves indefensos i intenten desvestir Draupadi davant de la cort, per\xc3\xb2 el seu honor \xc3\xa9s salvat per Krixna que miraculosament crea roba que supleix la que li treuen._NEWLINE_Dhritarashtra, Bhishma, i els altres ancians estan sanggla\xc3\xa7ats per la situaci\xc3\xb3, per\xc3\xb2 Duryodhana est\xc3\xa0 decidit que no hi ha cap lloc per a dos pr\xc3\xadnceps hereus a Hastinapura. En contra dels seus desitjos, Dhritarashtra ordrena una nova partida de daus i s\'exigeix que els Pandaves marxin a l\'exili durant 12 anys, i durant el tretz\xc3\xa8 any havien de romandre ocults, i si eren descobert pels Kauraves, es for\xc3\xa7aria el seu exili durant 12 anys m\xc3\xa9s.\n_START_SECTION_\nExili i retorn\n_START_PARAGRAPH_\nEls Pandaves passaren tretze anys en exili, on passen moltes aventures i preparen aliances per un possible conflicte futur. Passen el seu any final amagats a la cort de Virata, i es descobreixen just acabat l\'any._NEWLINE_Al final del seu exili, intenten negociar un retorn a Indraprastha. Tanmateix, no ho aconsegueixen perqu\xc3\xa8 Duryodhana objecta que foren descoberts mentre eren amagats, i no s\'acord\xc3\xa0 el retorn del seu regne. La guerra es torn\xc3\xa0 inevitable.\n_START_SECTION_\nLa batalla a Kurukshetra\n_START_PARAGRAPH_\nEls dos b\xc3\xa0ndols convoquen vastos ex\xc3\xa8rcits en el seu suport, i els alineen a Kurukshetra per a una guerra. Els Regnes de Panchala, Dwaraka, Kasi, Kekaya, Magadha, Matsya, Chedi, Pandya, Telinga, i el Yadus de Mathura, i altres clans com el Parama Kambojas s\'alien amb els Pandava. Els aliats dels Kaurava inclo\xc3\xafen els reis de Pragjyotisha, Anga, Kekaya, Sindhudesa (incloent-hi Sindhus, Sauviras i Sivis), Mahishmati, Avanti a Madhyadesa, Madra, Gandhara, Bahlikas, Kambojas i molts altres. Abans de la declaraci\xc3\xb3 de guerra, Balarama havia expressat la seva infelicitat amb el conflicte que es desenvolupava, i va marxar en pelegrinatge i no participa en la batalla. Krixna participa en un paper no-combatent, com conductor de carro per a Arjuna._NEWLINE_Abans de la batalla, Arjuna, s\'ha d\'enfrontar amb el seu besavi Bhishma i el seu professor Drona a l\'altre b\xc3\xa0ndol, t\xc3\xa9 dubtes sobre la batalla i no pot al\xc3\xa7ar el seu arc de Gandeeva. Krixna entona un poema sobre les obligacions en la secci\xc3\xb3 Bhagavad Gita de l\'\xc3\xa8pica._NEWLINE_Encara que inicialment seguien nocions cavalleroses de guerra, els dos costats aviat adopten t\xc3\xa0ctiques deshonroses. Al final dels divuit dies de batalla, nom\xc3\xa9s el Pandava Satyaki, Kripa, Ashwatthama, Kritavarma, Yuyutsu i Krixna sobreviuen.\n_START_SECTION_\nEl final dels Pandava\n_START_PARAGRAPH_\nDespr\xc3\xa9s de presenciar la massacre, Gandhari que havia perdut tots els seus fills, va maleir Krixna per ser un testimoni de l\'anihilaci\xc3\xb3 de la seva fam\xc3\xadlia, i tot i ser div\xc3\xad i capa\xc3\xa7 d\'aturar la guerra, no ho havia fet. Krixna accepta la maledicci\xc3\xb3, que s\'inicia 36 anys m\xc3\xa9s tard._NEWLINE_Els Pandaves, que havien governat el seu regne, decidiren renunciar a tot, i vestint pells i draps es retiraren a l\'Him\xc3\xa0laia i pujaren al cel en la seva forma corporal, i un gos perdut viatj\xc3\xa0 amb ells. Un per un, els germans i Draupadi queien al seu cam\xc3\xad. Cada cop que un ensopegava, Yudhishitra donava a la resta la ra\xc3\xb3 de la seva caiguda (Draupadi donava suport a Arjuna, Nakula i Sahadeva eren vanitosos i orgullosos del seu aspecte, Bhima i Arjuna estaven orgullosos de les seves habilitats de for\xc3\xa7a i tir amb arc, respectivament). Nom\xc3\xa9s el virtu\xc3\xb3s Yudhisthira, que ho havia intentat tot per evitar la massacre, i el gos romanen. El gos es revela com el d\xc3\xa9u Yama, i el porta al subm\xc3\xb3n on veu els seus germans i la seva muller. Despr\xc3\xa9s d\'explicar la naturalesa de la prova, Yama torna a Yudhishthira al cel i li explica que era necessari exposar-lo al subm\xc3\xb3n perqu\xc3\xa8 qualsevol governant ha de visitar el subm\xc3\xb3n com a m\xc3\xadnim una vegada. Yama llavors li assegura que els seus germans i muller es reunirien amb ell en el cel despr\xc3\xa9s que haguessin estat exposats al subm\xc3\xb3n prou temps segons els seus vicis._NEWLINE_El n\xc3\xa9t d\'Arjuna Parikshit governa despr\xc3\xa9s d\'ells i mor mossegat per una serp. El seu fill furi\xc3\xb3s, Janamejaya, decideix realitzar un sacrifici de serps (sarpasattra) per destruir les serps. \xc3\x89s en aquest sacrifici que se li explica la hist\xc3\xb2ria dels seus avantpassats.\n_START_SECTION_\nVersions, traduccions, i treballs derivats\n_START_PARAGRAPH_\nGradualment es desenvoluparen moltes versions regionals, diferint principalment nom\xc3\xa9s en detalls menors, o amb versos o hist\xc3\xb2ries subsidi\xc3\xa0ries afegides, que inclo\xc3\xafen algunes versions de fora del subcontinent indi, com el Kakawin Bharatayuddha de Java. Les obres de teatre de carrer de t\xc3\xa0mil terukkuttu i kattaikkuttu usen temes en llengua t\xc3\xa0mil centrats en Draupadi.\n_START_SECTION_\nEdici\xc3\xb3 Cr\xc3\xadtica\n_START_PARAGRAPH_\nEntre 1919 i 1966, estudiosos del Bhandarkar Oriental Research Institute de Poona, compararen els diversos manuscrits de l\'\xc3\x8dndia i l\'estranger i editaren l\'Edici\xc3\xb3 Cr\xc3\xadtica del Mahabharata, amb 13.000 p\xc3\xa0gines en 19 volums, seguits per l\'Harivamsha en dos volums m\xc3\xa9s i sis volums d\'\xc3\xadndex. Aquest \xc3\xa9s el text que es fa servir normalment en els estudis de refer\xc3\xa8nciaMahabharata. Aquest treball s\'anomena a vegades l\'edici\xc3\xb3 de \'Pune\' o \'Poona\' del Mahabharata.\n_START_SECTION_\ninterpretacions modernes\n_START_PARAGRAPH_\nL\'escriptor t\xc3\xa0mil Ramakrishnan ha escrit Uba Paandavam, un llibre aclamat per la cr\xc3\xadtica basat en el Mahabharata, que de la hist\xc3\xb2ria en una manera no lineal des del punt de vista d\'un viatger._NEWLINE_El novel\xc2\xb7lista kanara S.l. Bhyrappa va escriure una novel\xc2\xb7la en kanara, tradu\xc3\xafda a la majoria de les lleng\xc3\xbces \xc3\xadndies i l\'angl\xc3\xa8s titulada Parva, donant una interpretaci\xc3\xb3 nova a la hist\xc3\xb2ria de Mahabharata. Intentava entendre les pr\xc3\xa0ctiques socials i \xc3\xa8tiques en aquestes regions i relacionar-los amb la hist\xc3\xb2ria del Mahabharata._NEWLINE_La novel\xc2\xb7la de l\'escriptor malai M. T. Vasudevan Nair Randamoozham (Segona Volta) explica el Mahabharata des del punt de vista de Bhima. Mrityunjay (Triomf sobre la mort), escrit per Shivaji Sawant \xc3\xa9s una novel\xc2\xb7la amb Karna com el car\xc3\xa0cter central de Mahabharata._NEWLINE_El Cinema indi, ha produ\xc3\xaft diverses versions de l\'\xc3\xa8pica des del 1920. El director Satyajit Ray pretenia dirigir una adaptaci\xc3\xb3 teatral de l\'\xc3\xa8pica, per\xc3\xb2 el projecte mai no es va realitzar._NEWLINE_A la darreria de la d\xc3\xa8cada de 1980, la s\xc3\xa8rie de televisi\xc3\xb3 Mahabharat, dirigida per Ravi Chopra, fou emesa per la televisi\xc3\xb3 nacional de l\'\xc3\x8dndia. Al M\xc3\xb3n occidental, una presentaci\xc3\xb3 coneguda de l\'\xc3\xa8pica \xc3\xa9s l\'obra de Peter Brook de nou hores de durada, estrenada a Aviny\xc3\xb3 el 1985, i la seva versi\xc3\xb3 de pel\xc2\xb7l\xc3\xadcula de cinc hores The Mahabharata de 1989._NEWLINE_Entre les reinterpretacions liter\xc3\xa0ries del Mahabharata es troba el treball essencial de Shashi Tharoor titulat La Gran Novel\xc2\xb7la \xc3\xadndia, una novel\xc2\xb7la liter\xc3\xa0ria, filos\xc3\xb2fica, i pol\xc3\xadtica que superposa els moments essencials de la postindepend\xc3\xa8ncia de l\'\xc3\x8dndia al segle\xc2\xa0xx als esdeveniments del Mahabharata._NEWLINE_El Mahabharata tamb\xc3\xa9 fou reinterpretat per Shyam Benegal a Kalyug, una interpretaci\xc3\xb3 en l\'actualitat._NEWLINE_Amar Chitra Katha va publicar una versi\xc3\xb3 del Mahabharata en c\xc3\xb2mic de 1.260 p\xc3\xa0gines._NEWLINE_Les interpretacions occidentals del Mahabharata inclouen Mahabharata de William Buck i Five Sons of King Pandu d\'Elizabeth Seeger.\n_START_SECTION_\nTraduccions al catal\xc3\xa0\n_START_PARAGRAPH_\nAls anys 1878-1880 se\'n van traduir fragments al catal\xc3\xa0 a la revista Lo Gay Saber, i tamb\xc3\xa9 l\'any 1935, a cura de C.A.Jordana.\n_START_SECTION_\nTraducci\xc3\xb3 persa\n_START_PARAGRAPH_\nEs tradu\xc3\xad al persa per ordre de l\'emperador mogol Akbar entre 1761 i 1763 per Faizi i abd al-Kadir Badauni, anomenant-lo Razmnameh.\n_START_SECTION_\nTreballs Derivats\n_START_PARAGRAPH_\nBhasa, dramaturg en s\xc3\xa0nscrit del segle\xc2\xa0ii o III, escrigu\xc3\xa9 dos obres en episodis al Marabharata, Urubhanga (Cuixa Trencada), sobre la lluita entre Duryodhana i Bhima, mentre Madhyamavyayoga (El Mitj\xc3\xa0) sobre Bhima i el seu fill, Ghatotkacha. La primera obra important del segle\xc2\xa0xx fou Andha Yug (L\'\xc3\x88poca Cega), per Dharamvir Bharati, publicada el 1955. Comen\xc3\xa7ant per Ebrahim Alkazi s\'ha dut a l\'escenari per nombrosos directors. La novel\xc2\xb7la en marathi de V. S. Khandekar Yayati (1960) i l\'obra de debut de Girish Karnad Yayati (1961) s\xc3\xb3n basats en la hist\xc3\xb2ria del Rei Yayati trobat al Mahabharat. L\'escriptor i dramaturg bengal\xc3\xad, Buddhadeva Bose va escriure tres obres basades en el Mahabharat, Anamni Angana, Pratham Partha i Kalsandhya Chitra Banerjee Divakaruni va escriure una versi\xc3\xb3 de la perspectiva de Draupadi anomenada The Palace of Illusions: A Novel, publicada el 2008.\n_START_SECTION_\nVersi\xc3\xb3 del Jainisme\n_START_PARAGRAPH_\nLa versi\xc3\xb3 del jainisme del Mahabharata es pot trobar en diversos textos com Harivamsapurana, Trisastisalakapurusa Caritra, Pandavacaritra i Pandavapurana. De la literatura can\xc3\xb2nica l\'anterior Antakrddaah (8\xc3\xa8 can\xc3\xb3) i Vrisnidasa ( upangagama o c\xc3\xa0non secundari) cont\xc3\xa9 les hist\xc3\xb2ries de Neminatha (22\xc3\xa8 Tirthankara), Krixna i Balarama. El professor Padmanabh Jaini afirma que, a difer\xc3\xa8ncia dels Puranes, els noms Baladeva i Vasudeva no es restringeixen a Balarama i Krixna, si no que serveixen de noms de dos potents classes de germans que apareixen nou vegades en cada meitat dels cicles de la cosmologia Jain i governen la meitat de la terra com mig chakravartins. Jaini localitza l\'origen d\'aquesta llista de germans al Jinacharitra de Bhadrabahu swami segles IV aC i III aC. Segons la cosmologia de jain, Balarama, Krixna i Jarasandha s\xc3\xb3n el nov\xc3\xa8 i l\'\xc3\xbaltim conjunt de Baladeva, Vasudeva, i Partivasudeva. La batalla principal no \xc3\xa9s el Mahabharata, sin\xc3\xb3 la baralla entre Krixna i Jarasandha, on aquest darrer mor a mans de Krixna. En el fons, el Pandaves i Balarama renuncien com monjos Jain i reneixen en els cels, mentre Krixna i Jarasandha reneixen a l\'infern, seguint els principis del karma. El professor Jaini creu possible que a causa de la seva popularitat, als autors Jain els interessava rehabilitar Krixna. Els textos Jain pronostiquen que la seva estada k\xc3\xa0rmica a l\'infern s\'acaba en el seg\xc3\xbcent intermedi de cicle, renaixent com a Jain Tirthankara i assolint l\'alliberament. Krixna i Balrama es mostren com contemporanis i cosins del 22\xc3\xa8 Tirthankara, Neminatha. Segons aquesta hist\xc3\xb2ria, Krixna arranj\xc3\xa0 el matrimoni de Neminath amb Rajamati, la filla d\'Ugrasena, per\xc3\xb2 Neminatha, que simpatitzava amb els animals que s\'havien de matar per al fest\xc3\xad de celebraci\xc3\xb3, va deixar la process\xc3\xb3 de cop i volta i va renunciar al m\xc3\xb3n.\n_START_SECTION_\nInflu\xc3\xa8ncia Cultural\n_START_PARAGRAPH_\nAl Bhagavad Gita, Krixna explica a Arjuna les seves obligacions com un guerrer i pr\xc3\xadncep i explica detalladament les filososfies del Ioga i els Vedes, amb exemples i analogies. Aix\xc3\xb2 ha fet que el Bhagavad Gita sovint es tracti com una guia concisa de la filosofia hind\xc3\xba i com a guia pr\xc3\xa0ctica de la vida. En els temps moderns, Swami Vivekananda, Bal Gangadhar Tilak, Mohandas Gandhi i molts altres el feren servir per ajudar-se a inspirar el Moviment d\'independ\xc3\xa8ncia de l\'\xc3\x8dndia.'